— 457 — 



aux traditions et anciennes observances des pères et prédéces- 

 seurs desdictz sieurs juge et gouverneurs, et à ce que mesme 

 en ceste cité de Besançon l'on tient, croit et observe de pré- 

 sent, desquelles traditions et observances, comme sainctes, 

 justes et catholiques, ilz ne veullent ny entendent aucunement 

 dévier ny eulx en départir, ains les ensuir, garder, observer et 

 entretenir de leur pouvoir, si plait à Dieu, comme ont fait leurs- 

 dictz prédécesseurs, car y ne leur semble honneste, licite ny 

 tollérable de ainsi facilement, à l'assertion du premier qui vient 

 et de gens incogneuz n'aians adveu ou permission des supé- 

 rieurs et chiefz de l'église, debvoir délaisser et abandonner la 

 foy et crédulité de noz anciens et majeurs; pour les raisons 

 dessusdictes, iceulx sieurs juge et gouverneurs n'ont voulu et 

 ne peuvent donner aultre advis en cest affaire ausdictz maire, 

 bourgeois et conseilliers dudict Neufohastel que ce que dessus ; 

 toutelïois bien les veullent-ilz advertir que. quant à eulx. ilz 

 ne permectroient en façon quelconque prescher en ceste cité 

 telle doctrine que celle dudict Guillaume Farel, ny souffreroient 

 en manière que ce soit ainsi indehuement blasmer, vitupérer 

 et injurier les ministres de l'église, ains si aucuns présumoient 

 de ce faire, ilz en feroient de leur part griefve punition à 

 l'exemple d'aultres. 



IV. 



1531. — 1 er octobre. 



Lettre de Charles-Quint recommandant Érasme au bon 

 accueil de la municipalité de besançon. 



( Délibérations municipales.) 



De par l'Empereur. 



Chiers et féaulx, Nous ne faisons doubte qu'estes bien adver- 

 tis des grandes vertus, prudence, science, doctrine et qualitez 

 louables que sont en la personne de nostre chier et bien amé 

 conseillier le docteur messire Érasme de Rostardan, pour les- 

 quelles il soit à extimer et aymer, et nous est en affectueuse et 

 singulière recommandacions et désirons luy favoriser. A ceste 

 cause, et que, comme entendons, véani les sectes réprouvées 



